Document ID: /roh_data/filtered/Billingualer_Corpus_interleaved-de-rm.jsonl.gz/1468

This is a text translated from German to Rumantsch Grischun.
Regierung schlägt Beitritt zur Interkantonalen Vereinbarung über die hochspezialisierte Medizin vor

Der Kanton Graubünden soll der Interkantonalen Vereinbarung über die hochspezialisierte Medizin beitreten. Dies schlägt die Regierung in der entsprechenden Botschaft vor, die sie zuhanden des Grossen Rates verabschiedet hat. Das Parlament wird das Geschäft in der Oktobersession beraten.

Mit der Vereinbarung wird im Bereich der hochspezialisierten Medizin die bisherige Planung der einzelnen Kantone abgelöst zugunsten einer gesamtschweizerischen Planung. Hauptziel der Interkantonalen Vereinbarung über die hochspezialisierte Medizin (IVHSM) ist es, auf diesem Gebiet die Qualität und den Nutzen für Patientinnen und Patienten zu erhöhen sowie die Wirtschaftlichkeit zu verbessern. Die Vereinbarung ist von der Plenarversammlung der Schweizerischen Gesundheitsdirektorenkonferenz am 14. März 2008 verabschiedet worden. Sie tritt in Kraft, wenn ihr 17 Kantone einschliesslich der Kantone mit Universitätsspitälern beigetreten sind.

Die hochspezialisierte Medizin umfasst gemäss der Vereinbarung Bereiche und Leistungen, die gekennzeichnet sind durch ihre Seltenheit, durch ihr hohes Innovationspotenzial, durch einen hohen personellen oder technischen Aufwand oder durch komplexe Behandlungsverfahren. Dazu gehören unter anderem spezialisierte Leistungen aus der Neurochirurgie, der Herzchirurgie oder bestimmte Organtransplantationen.

Konkret wird in Zukunft ein neu von den Kantonen eingesetztes Beschlussorgan über die Konzentration dieser Leistungen an bestimmten Spitälern in der Schweiz entscheiden. Die festgelegten Leistungen werden in eine Liste aufgenommen und dürfen künftig nur noch an den bestimmten Standorten erbracht werden, wobei die Liste periodisch überprüft und gegebenenfalls angepasst wird.

Die Vereinbarung beinhaltet die Möglichkeit, dass Leistungen der hochspezialisierten Medizin auch Zentrumsspitälern und damit allenfalls auch dem Kantonsspital Graubünden zugeteilt werden können. Aus Sicht der Regierung sind die Rahmenbedingungen für den Beitritt des Kantons zur Interkantonalen Vereinbarung erfüllt. Mit den verfügbaren Ressourcen kann so eine zweckmässige und qualitativ hochstehende Versorgung im Bereich der hochspezialisierten Medizin zu möglichst günstigen Kosten sichergestellt werden.

Gremium: Regierung

Quelle: dt Standeskanzlei Graubünden

Data: 22.08.2008

La regenza propona da sa participar a la cunvegna interchantunala davart la medischina fermamain spezialisada

Il chantun Grischun duai sa participar a la cunvegna interchantunala davart la medischina fermamain spezialisada (CIMFS). Quai propona la regenza en la missiva correspundenta ch'ella ha deliberà per mauns dal cussegl grond. Il parlament vegn a tractar questa fatschenta en la sessiun d'october.

En il sectur da la medischina fermamain spezialisada duai questa cunvegna remplazzar la planisaziun vertenta dals singuls chantuns tras ina planisaziun naziunala. La finamira principala da la cunvegna è quella d'augmentar la qualitad ed il niz per las pazientas e per ils pazients sco er da meglierar la rentabilitad en quest sectur. La cunvegna è vegnida deliberada ils 14 da mars 2008 da la radunanza plenara da la conferenza svizra da las directuras e dals directurs chantunals da sanadad. Ella entra en vigur, cur che 17 chantuns, inclusiv ils chantuns cun ospitals universitars, èn sa participads ad ella.

La medischina fermamain spezialisada cumpiglia - tenor la cunvegna - quels secturs e quellas prestaziuns ch'èn caracterisads tras lur rarezza, tras lur grond potenzial d'investiziun, tras lur grond basegn da persunal u d'apparats tecnics ubain tras proceduras da tractament cumplexas. Latiers tutgan tranter auter prestaziuns spezialisadas da la neurochirurgia, da la chirurgia dal cor u da la transplantaziun da tscherts organs.

Concretamain vegn in nov organ da decisiun, che vegn nominà dals chantuns, a decider en l'avegnir davart la concentraziun da questas prestaziuns en tscherts ospitals da la Svizra. Las prestaziuns determinadas vegnan inscrittas sin ina glista e dastgan vegnir furnidas en l'avegnir mo pli en tscherts lieus. Questa glista vegn examinada periodicamain e vegn adattada, sche quai fa da basegn.

La cunvegna prevesa la pussaivladad d'attribuir prestaziuns da la medischina fermamain spezialisada er ad ospitals dal center ed uschia eventualmain er a l'ospital chantunal dal Grischun. Ord vista da la regenza èn ademplidas las cundiziuns generalas, per ch'il chantun possia sa participar a la cunvegna interchantunala. Tras las resursas disponiblas po uschia vegnir garantì - en il sectur da la medischina fermamain spezialisada - in provediment adequat d'auta qualitad ch'è uschè favuraivel sco pussaivel.

Gremi: regenza

Funtauna: rg chanzlia chantunala dal Grischun

Data: 22.08.2008